मध्य प्रदेश स्थित देवास प्रिंटिंग प्रेस में कर्मचारी लगातार तीन शिफ्ट में काम कर रहे हैं। इस प्रेस में इससे पहले दो शिफ्ट में काम हो रहा था, लेकिन अब इसमें बढ़ोतरी कर दी गई है। देवास में नोटबंदी के बाद 500 और 2000 रुपए के नए नोटों की छपाई होती है। वित्त मंत्री अरुण जेटली ने नगदी की दिक्कत के बादद कहा था कि वह इस स्थिति पर नजर बनाए हुए हैं और जल्द से जल्द नगदी की समस्या खत्म होगी। उन्होंने कहा कि सर्कुलेशन में पर्याप्त मात्रा में नगदी है और बैंकों के पास भी पर्याप्त मात्रा में नगदी उपलब्ध है। लेकिन जो आंशिक कमी आई है, इसके पीछे अचानक कैश की मांग में वृद्धि है, कुछ जगहों पर यह समस्या है, हम जल्द ही इसका समाधान करेंगे।